સરસ્વતી આદિ બદરીથી વહી છે અને હરિયાણા સરકાર હરિયાણા અને હિમાચલ પ્રદેશની સરહદે શિવાલિક પર્વતમાળામાં આવેલા અધ બદરીને આદિ બદરી ગણાવે છે તેનો ડૉ. ઠક્કરે વિરોધ કર્યો હતો. ડૉ. ઠક્કર કહે છે, સોળસો વર્ષ પહેલાં વહેતી સરસ્વતી નદી તિબેટમાં આવેલ કૈલાસ માનસરોવરથી ૧૦૦ કિલોમીટર ઇશાન દિશામાં આવેલા ગાંગલા રીગ નામના સરોવરના ગૌમુખમાંથી નીકળી માનસરોવરમાં આવી, ત્યાંથી રાક્ષસતાલમાં આવી, ત્યાંથી ઉત્તર પશ્ચિમ તરફ વહી તિબેટના ધૂલીંગ મઠ જે જૂના સમયમાં આદિ બદરીના સ્થાનકથી ઓળખાતું હતું ત્યાંથી વહેતી ફરીથી દક્ષિણે માના ઘાટ પર વહી અને વર્તમાન ભારતમાં દાખલ થતી હતી. ગંગા ઘાટ પર ઘોડાના મુખમાંથી કરનાલી, હાથીના મુખમાંથી બ્રહ્મપુત્રા અને ગૌમુખમાંથી સરસ્વતી ઉત્પન્ન થાય છે. માના પાસથી નીચે સરસ્વતી નગર હતું. આજે પણ ત્યાં સરસ્વતી મંદિર છે. પહેલાં તિબેટ અને કૈલાસ માનસરોવર ઉત્તર પ્રદેશના યુક્ત પ્રાંતના પ્રદેશો હતા.